UBA ปักธงปี 66 รายได้โต 15% ออลไทม์ไฮ ลุยประมูลงานใหม่ 2 พันลบ.
UBA ปักธงปี 66 รายได้โต 10-15% ออลไทม์ไฮ ตุน Backlog แตะ 1.3 พันลบ. รับรู้รายได้ปีนี้ราว 500-600 ลบ. เดินหน้าลุยประมูลงานรัฐ-เอกชน 3-4 โครงการ มูลค่าราว 2 พันลบ.
UBA ปักธงปี 66 รายได้โต 10-15% ออลไทม์ไฮ ตุน Backlog แตะ 1.3 พันลบ. เดินหน้าลุยประมูลงานรัฐ-เอกชน 3-4 โครงการ มูลค่าราว 2 พันลบ.
20 ม.ค. 2566

นายสมชาติ สังหิตกุล ประธานเจ้าหน้าที่บริหาร บริษัท ยูทิลิตี้ บิสิเนส อัลลายแอนซ์ จำกัด (มหาชน) หรือ UBA เปิดเผยว่า มั่นใจแนวโน้มผลการดำเนินงานงวดปี 65 จะเติบโตได้ตามที่ตั้งเป้าไว้ ส่วนในปี 66 ตั้งเป้าหมายรายได้จะเติบโต 10-15% สูงสุดเป็นประวัติการณ์นับตั้งแต่ก่อตั้งบริษัทฯ เนื่องจากสามารถบริหารจัดการต้นทุนได้อย่างมีประสิทธิภาพ และมีงานใหม่เข้ามาอย่างต่อเนื่อง โดย ณ สิ้นปี 65 บริษัทฯ มีมูลค่างานในมือ (Backlog) ประมาณ 1,300 ล้านบาท คาดรับรู้รายได้ปี 66 ราว 500-600 ล้านบาท
สำหรับในปีนี้บริษัทฯ มีแผนเข้าร่วมประมูลงานทั้งในส่วนของภาครัฐและเอกชนประมาณ 3-4 งาน คิดเป็นมูลค่าโครงการรวมประมาณ 2,000 ล้านบาท โดยล่าสุดบริษัทฯ ได้รับงานจากการประปา มูลค่าโครงการ 15 ล้านบาท นอกจากนั้นยังร่วมกับบริษัท สยามอีสต์ โซลูชั่น จำกัด (มหาชน) หรือ SE ลงนามความร่วมมือ (MOU) กับบริษัท โปรเกรส เทคโนโลยี ยูทิลิตี้ส์ จำกัด PTU ผู้เชี่ยวชาญด้านงานออกแบบระบบ ทั้งนี้เพื่อเสริมความแข็งแกร่งด้านการจัดการน้ำอย่างครบวงจร เบื้องต้นมีโครงการร่วมกันแล้วประมาณ 5 โครงการ